Επίφυτο

Επίφυτο ονομάζεται ένα φυτό που αναπτύσσεται πάνω στην επιφάνεια ενός άλλου φυτού, αλλά παίρνει υγρασία και θρεπτικά συστατικά από τον αέρα, το νερό της βροχής και υλικό που συσσωρεύεται γύρω του. Τα φυτά πάνω στα οποία αναπτύσσονται τα επίφυτα αποκαλούνται φορόφυτα. Τα επίφυτα προσθέτουν στην ποικιλομορφία και στη βιομάζα του οικοσυστήματος στο οποίο φύονται, όπως και κάθε άλλος οργανισμός. Σε κάποιες περιπτώσεις τα επίφυτα πάνω σε ένα δέντρο τροπικού δάσους μπορεί να ζυγίζουν από μόνα τους αρκετούς τόνους. Αποτελούν σημαντική πηγή τροφής για πολλά είδη. Συνήθως τα παλαιότερα μέρη ενός φυτού έχουν τα περισσότερα επίφυτα επάνω τους. Τα επίφυτα διαφέρουν από τα παράσιτα στο ότι δεν επηρεάζουν αρνητικά το φυτό πάνω στο οποίο αναπτύσσονται (αν και κάποιες φορές αυτό συμβαίνει εμμέσως). Πολλά είδη επιφύτων είναι καλά φυτά εσωτερικού χώρου, χάρη στις ελάχιστες απαιτήσεις τους για νερό και χώμα.

Παραπομπές

Επιφυτο